Mintrastu

Mentha suaveolens insularis

U mintrastu (o a mintrastella) (Mentha suaveolens insularis) hè una pianta chì faci partita di a famiglia di i Lamiaceae. U mintrastu hè cumunu in parechji isuli di u Maritarraniu com'è a Sardegna, a Sicilia è a Corsica. Si trova in i loca umiti, par asempiu accantu à i vadini.
U mintrastu hè altu sin'à 80 cm.

U mintrastu fiurisci da ghjugnu à sittembri.

Un sinonimu di Mentha suaveolens insularis hè: Mentha rotundifolia subsp. insularis.

 In Corsica 

U mintrastu hè cumunu in Corsica.

 Citazioni 
U mintrastu hè mintuvatu qualchì volta in a litteratura è in u cantu corsu. Par asempiu:
 in a puisia di Carulu Giovoni:
Addiu, dolci virdura
U mintrastu è la filetta
È la canzona quieta
In i nidi di friscura.
 in a canzona U francà di i staghjoni di Surghjenti:
Spadanscia a me muntagna suttu à a vampa di lu soli.
U mintrastu 'llu so adori incurunighja lu matticciu
 in a Predica di a rustaghja di Monsignori di la Fuata:
Li sgarzunotti ti coglini li fica ?
Chì ci hè bisognu chì nimu la ti dica ?
Pensi forsi di parà li
Cù u mintrastu o cù l'urtica ?
Ci vol pronta la lamaghja:
Comu fà senza rustaghja ?

 Rifarenzi 
 Mentha suaveolens subsp. insularis (in francesu) 
 Gamisans, J.  & Jeanmonod, J. (1993) Catalogu di i pianti vascularii di Corsica - Catalogue des plantes vasculaires de la Corse, Conservatoire et jardin botanique de la ville de Genève: Genève (in francesu)

 Da veda dinò 
 a menti

Categoria:Lamiaceae